**Beartas maidir le Stoc/Sócmhainní Seasta**

Tá sé de fhreagracht ar gach scoil agus ionad a áirithiú go ndéantar maoin agus sócmhainní uile BOOÁCDL a chosaint agus a choimeád slán. Maidir leis sin, iarrann BOOÁCDL go ndéanfaí na hearraí stoic uile a thaifeadadh ar an leabhar stoic nuair a cheannaítear iad. Sanntar uimhir stoic uathúil do na hearraí stoic go léir, agus cuirtear ar an earra féin í.

**Sainmhíniú ar Stoc**

Sainmhínítear stoc mar mhíreanna trealaimh inaistrithe dar luach níos mó ná €300. Ní áirítear troscán ná feistis ná fearais, ná aon earraí eile a mheastar gur sócmhainní seasta iad. Ní áirítear aon stoc intomhalta ach an oiread e.g. stáiseanóireacht, miotal agus adhmad a úsáidtear i ranganna, srl. Féadfar míreanna trealaimh eile dar luach faoi bhun €300 a chur san áireamh faoi lánrogha an Phríomhoide nó Bhainisteoir an Ionaid. Ba cheart míreanna trealaimh a mbíonn gá cothabháil agus seirbhísiú tréimhsiúil a dhéanamh orthu a chur san áireamh chomh maith e.g. múchtóirí dóiteáin, ardaitheoirí, srl.

**Leabhar Stoic**

Ní mór do na scoileanna agus na hionaid go léir a dhéanann earraí stoic a thaifeadadh leabhar stoic a choimeád. Coimeádtar an leabhar stoic laistigh den chóras Ceannach go hÍocaíocht agus sanntar earraí stoic don leabhar stoic nuair a fhaightear iad. Sanntar uimhir stoic uathúil do gach earra stoic tráth a admhála, agus caithfear an uimhir sin a chur ar an earra féin. Sanntar earraí stoic don seomra ina n-úsáidtear iad de ghnáth.

**Lipéadú Stoic**

Sanntar uimhir stoic uathúil do gach earra stoic, agus caithfear an uimhir sin a chur ar an earra féin. Bíonn uimhir stoic uathúil agus barrachód ar na lipéid féin chun stocáireamh a éascú. Ní mór lipéad a chur ar an earra stoic láithreach nuair a fhaigheann an scoil é. Tá íomhá den lipéad atá 2.5cm x 1cm le fáil in Aguisín I.

Ní mór an lipéad sin a úsáid i gcónaí agus ní féidir é a ordú ach ón gCeannoifig amháin.

**Stoc a Dhiúscairt**

I gcás ina ndéantar aon mhíreanna trealaimh a dhiúscairt, ní mór é sin a thaifeadadh ar an leabhar stoic. Féach ar an mBeartas maidir le Sócmhainní Seasta a Dhiúscairt.

**Tuarascálacha Stoic**

Tá sé ina bunsprioc inghnóthaithe ón Modúl Stoic tuarascálacha cruinne a chur ar fáil do na daoine sin a dhéanann iniúchtaí ar shuíomhanna, scoileanna agus coláistí. Déantar miondealú sa tuarascáil de réir an tseomra agus de réir na catagóire ionas go mbeidh an tIniúchóir ábalta an tuarascáil a phriontáil agus í a úsáid mar threochlár i gcomhair an Iniúchta. Tá colún bán sa tuarascáil freisin inar féidir leis an Iniúchóir an stoc fisiceach a chur isteach. Féadfaidh an t-iniúchóir an modúl stoic a nuashonrú ag an suíomh/scoil/gcoláiste nó nuair a fhillfidh sé/sí ar an oifig.

**Stocáireamh**

Caithfidh gach scoil agus ionad in BOOÁCDL stocáireamh a dhéanamh uair sa bhliain ar a laghad. Déanfar an stocáireamh féin a éascú trí léitheoir optúil barrachód a úsáid. Úsáidfear é sin chun an barrachód ar gach earra stoic a scanadh agus déanfar an córas a nuashonrú go huathoibríoch leis. Caithfear aon earraí stoic a aithnítear nach bhfuil ar an gclár cheana féin a chur leis an gclár ina dhiaidh sin. Ní mór tuairisc a chur chuig an bPríomhfheidhmeannach maidir le haon earraí stoic nach bhfaightear.

**Aguisín 1**



|  |  |
| --- | --- |
| **Earra**  | **Cur síos** |
| Holagram Slándála | Tá sé seo deartha chun faisnéis shainiúil BOO a choinneáil ionas nach féidir an chlib a chóipeáil agus í a ghreamú le haon ghnáthphíosa trealaimh. |
| Lógó | Is é Lógó BOO atá i gceist anseo agus beifear in ann earraí a aithint mar mhaoin BOO go héasca dá bharr. |
| Ainm agus Uimhir Theileafóin na Cuideachta | Is é Ainm agus Seoladh Cheannoifig BOO atá i gceist anseo, mar aon le huimhir theileafóin comhaontaithe. |
| Barrachód | Ginfear barrachód uathúil le haghaidh gach earra agus cuirfear isteach sa chóras stoic é agus déanfar é a chrostagairt don earra. |
| Uimhir Sheicheamhach | Is í seo an uimhir atá sa Chóras Stoic Ar Líne chun cuardach a dhéanamh i gcomhair earra ar leith. |